section_heading: Životopis
paragraph_text: S jedanaest godina vratio se u Monako, kako bi se pripremio za buduće kneževske dužnosti. Međutim, nije želio živjeti sa svojim hladnim i distanciranim ocem te je napustio Monako i upisao se u francusku vojnu akademiju Saint-Cyr. Četiri godine nakon diplomiranja na akademiji, pridružio se Legiji stranaca u tadašnjoj francuskoj koloniji Alžiru. Tamo je upoznao kabaret pjevačicu Marie Juliette Louvet, u koju se zaljubio. Godine 1898. par je dobio djevojčicu Charlottu, no Lujev otac Albert I. nije htio odobriti brak između svog sina i rastavljene žene s dvoje djece iz prvog braka, koja je k tome i kabaret pjevačica. Zbog toga se Luj zakleo ocu da se neće nikada ženiti.